CELEX: 32014R0847
Language: hr
Date: 2014-08-04 00:00:00
Title: Provedbena uredba Komisije (EU) br. 847/2014 оd 4. kolovoza 2014. o odobrenju DL-selenometionina kao dodatka hrani za sve životinjske vrste  Tekst značajan za EGP

5.8.2014   
            
            
               HR
            
            
               Službeni list Europske unije
            
            
               L 232/10
            
         PROVEDBENA UREDBA KOMISIJE (EU) br. 847/2014
   оd 4. kolovoza 2014.
   o odobrenju DL-selenometionina kao dodatka hrani za sve životinjske vrste
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
   budući da:
   
               (1)
            
            
               Uredbom (EZ) br. 1831/2003 propisuje se odobravanje dodataka hrani za životinje te osnove i postupci za izdavanje tog odobrenja.
            
         
               (2)
            
            
               U skladu s člankom 7. Uredbe (EZ) br. 1831/2003 podnesen je zahtjev za odobrenje DL-selenometionina. Uz navedeni zahtjev priloženi su podaci i dokumenti propisani člankom 7. stavkom 3. Uredbe (EZ) br. 1831/2003.
            
         
               (3)
            
            
               Navedeni se zahtjev odnosi na odobrenje DL-selenometionina, organskog spoja selena, kao dodatka hrani za sve životinjske vrste i njegovo razvrstavanje u kategoriju dodatka „nutritivni dodaci”.
            
         
               (4)
            
            
               Europska agencija za sigurnost hrane (dalje u tekstu „Agencija”) u svojem je mišljenju od 30. siječnja 2014. (2) zaključila da u predloženim uvjetima uporabe DL-selenometionin nema štetan učinak na zdravlje životinja, zdravlje ljudi ili okoliš te da se njegova uporaba može smatrati učinkovitim izvorom selena za sve životinjske vrste. Agencija smatra da ne postoji potreba za posebnim zahtjevima za praćenje nakon stavljanja na tržište. Potvrdila je i izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.
            
         
               (5)
            
            
               Ocjena DL-selenometionina pokazala je da su ispunjeni uvjeti za odobrenje predviđeni člankom 5. Uredbe (EZ) br. 1831/2003. U skladu s tim treba odobriti uporabu tog pripravka kako je navedeno u Prilogu ovoj Uredbi.
            
         
               (6)
            
            
               Agencija je zaključila da je ograničenje u pogledu dodavanja organskog selena, utvrđeno za druge organske spojeve selena, potrebno primjenjivati i na DL-selenometionin. Nadalje, ako se hrani za životinje dodaju različiti spojevi selena, dodani organski selen ne smije prelaziti 0,2 mg/kg potpune krmne smjese.
            
         
               (7)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   Pripravak naveden u Prilogu, koji pripada kategoriji dodataka „nutritivni dodaci” i funkcionalnoj skupini „spojevi elemenata u tragovima”, odobrava se kao dodatak hrani za životinje u skladu s uvjetima utvrđenima u tom Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 4. kolovoza 2014.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 268, 18.10.2003., str. 29.
   
   
      (2)  EFSA Journal 2014.; 12(2):3567.
   
      PRILOG
      
                  Identifikacijski broj dodatka
               
               
                  Naziv nositelja odobrenja
               
               
                  Dodatak
               
               
                  Sastav, kemijska formula, opis, analitička metoda
               
               
                  Vrsta ili katego-rija životinje
               
               
                  Najviša dob
               
               
                  Najmanja dopuštena količina
               
               
                  Najveća dopuštena količina
               
               
                  Ostale odredbe
               
               
                  Datum isteka valjanosti odobrenja
               
            
                  Selena u mg/kg potpune krmne smjese s udjelom vlage od 12 %
               
            
                  
                     Kategorija nutritivnih dodataka. Funkcionalna skupina: spojevi elemenata u tragovima
                  
               
            
                  3b816
               
               
                  —
               
               
                  DL-selenometionin
               
               
                  
                     Značajke dodatka
                  
                  kruti pripravak DL-selenometionina sa sadržajem selena od 1 800 mg/kg do 2 200 mg/kg
                  
                     Značajke aktivne tvari
                  
                  organski selen u obliku DL-selenometionina ((RS2)-2-amino-4-metilselanil-butanska kiselina) dobiven kemijskom sintezom
                  Kemijska formula: C5H11NO2Se
                  CAS broj: 2578-28-1
                  Prah s najmanje 97 % DL-selenometionina
                  
                     Analitička metoda
                      (1)
                  
                  Za određivanje DL-selenometionina u dodatku hrani za životinje: tekućinska kromatografija visoke djelotvornosti s UV detekcijom (HPLC-UV).
                  Za određivanje ukupne količine selena u dodatku hrani za životinje: masena spektrometrija s induktivno spregnutom plazmom (ICP-MS) ili atomska emisijska spektrometrija s induktivno spregnutom plazmom (ICP-AES).
                  Za određivanje ukupne količine selena u premiksima, krmnoj smjesi i krmivima: atomska apsorpcijska spektrometrija hidridnom tehnikom (HGAAS) nakon mikrovalne razgradnje (EN 16159:2012).
               
               
                  Sve vrste
               
               
                  —
               
               
                   
               
               
                  0,50 (ukupno)
               
               
                  
                              1.
                           
                           
                              Dodatak se u hranu za životinje unosi u obliku premiksa.
                           
                        
                              2.
                           
                           
                              Radi sigurnosti korisnika pri rukovanju je potrebno koristiti zaštitu za dišne organe te zaštitne naočale i rukavice.
                           
                        
                              3.
                           
                           
                              Tehnološki dodaci ili krmiva uključeni u pripravak dodatka omogućuju potencijal pulverizacije < 0,2 mg selena/m3 zraka.
                           
                        
                              4.
                           
                           
                              U uputama za uporabu dodataka i premiksa potrebno je navesti uvjete skladištenja i stabilnosti.
                           
                        
                              5.
                           
                           
                              Ako pripravak sadržava tehnološki dodatak ili krmiva za koje je određena najveća dopuštena količina ili koji podliježu drugim ograničenjima, proizvođač dodatka hrani za životinje o tome obavješćuje kupce.
                           
                        
                              6.
                           
                           
                              Najveća dopuštena količina dodanog selena: 0,20 mg Se/kg potpune krmne smjese s udjelom vlage od 12 %.
                           
                        
               
                  25. kolovoza 2024.
               
            
         (1)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports